Forbrugere, der har handlet ind til en hel kylling i supermarkederne Lidl eller Rema 1000, opfordres nu til at tjekke kyllingernes pakkedato. Der er nemlig konstateret salmonella i prøver af hele kyllinger, og de bliver nu tilbagetrukket fra markedet. Kyllingerne kommer fra virksomheden HKScan Denmark, der ved en egenkontrol har konstateret salmonella i deres kyllinger. De er solgt til butikkerne Rema 1000 og Lidl og har man købt hele kyllinger med pakkedato 30. april af mærket "smagfuld" eller "nordkylling", så skal man kassere kødet eller levere det tilbage til butikken hvor kødet er solgt. - Dette fund er sporadisk, men fødevaresikkerhed for forbrugerne altafgørende og derfor tilbagekalder vi varepartiet med det samme, siger kvalitetschef i HKScan Denmark A/S, Gert Kristensen. Hvis man er smittet med salmonella kan man have symptomer som kvalme, feber, opkast og diarré.

Opsummering:
Forbrugere opfordres til at tjekke pakkedatoen for kyllinger købt i Lidl og Rema 1000.